Հեծանվարշավի կազմակերպիչ Վահե Հովհաննիսյանը Լուրեր.com-ի հետ զրույցում պատմեց, թե ինչպես հղացավ գիշերային արշավների գաղափարը։ «Սկզբում մենակ կամ ընկերներիս հետ՝ երկու-երեք հոգով, գիշերները դուրս էինք գալիս՝ հեծանիվ քշելու։ Ինչո՞ւ գիշերները, քանի որ մեքենաներ չկային, ու շոգ չէր լինում, ու հետո էլ՝ արևածագը դիմավորելն ուրիշ հաճույք է։ Հետո մտածեցի, որ կարելի է Ֆեյսբուքում սարքել իվենթ, ու երկու-երեք հոգու փոխարեն հավաքել քսան-քսանհինգ հոգի, ու սա արդեն երրորդ արշավն էր։ Առաջին անգամ վեց հոգով էինք, քանի որ շատ չտարածեցինք էլ, իսկ երկրորդի ժամանակ և այսօր արդեն քսանմեկ-քսաներկու հեծանվորդ էինք»,- ասաց նա։